Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 716

b) Az UN 3150 kisméretű eszközöknek szénhidrogén-gáz töltettel és a 3150 szénhidrogén-gáz utántöltő patronoknak kisméretű eszközökhöz meg kell felelniük azon ország előírásainak, ahol töltötték. Ezeket az eszközöket és utántöltő patronokat külső csomagolásba kell helyezni, amelyet a 2.5 Függelék szerinti II csomagolási csoportra vizsgáltak és hagytak jóvá. A 7. sorszám alá tartozó gázoknak a befogadóegység lezárásakor olyan nyomásúnak kell lenniük, ami a környezeti nyomásnak megfelel; ez azonban nem haladhatja meg a 105 kPa (1,05 bar) abszolút nyomást. Ezeket a gázokat légmentesen zárt üveg vagy fém belső csomagolásba kell csomagolni; egy küldeménydarab megengedett nettó gáztartalma a 7.F sorszám alá tartozó gázok esetén 5 liter, a 7.T és a 7.TF sorszám alá tartozó gázok esetén egy liter. A külső csomagolásoknak meg kell felelniük az a 2.5 Függelék 3.1.19.2 b) pontja szerinti kombinált csomagolásra vonatkozó előírásoknak és a 2.5 Függelék szerinti III csomagolási csoportra kell vizsgálni és jóváhagyni. 2.2.2.2 A tartályok szerkezetére és szerelvényeire vonatkozó előírások 2.2.2.2.1 A következő tartály típusokat kell megkülönböztetni:

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes